LT
C 173/24
Europos Sąjungos oficialusis leidinys
2023 5 15
Prejudicinis klausimas Ar Direktyvos 2014/24/ES (1) 32 straipsnio 2 dalies c punktas, atsižvelgiant į SESV 14 straipsnį, turi būti aiškinamas siaurai, t. y. taip, kad viešųjų paslaugų pirkimo sutartis ypatingos skubos atvejais gali būti sudaroma naudojant derybas be išankstinio skelbimo apie pirkimą ir tuo atveju, jei perkančioji organizacija galėjo numatyti įvykį, o aplinkybės, kuriomis remiamasi norint pateisinti ypatingą skubą, priklauso nuo perkančiosios organizacijos?
(1)
2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014, p. 65).
2023 m. kovo 17 d. pareikštas ieškinys byloje Europos Komisija / Bulgarijos Respublika (Byla C-165/23) (2023/C 173/33) Proceso kalba: bulgarų Šalys Ieškovė: Europos Komisija, atstovaujama Gr.
Koleva ir S. Hermes Atsakovė: Bulgarijos Respublika
Ieškinio pagrindai ir pagrindiniai argumentai Ši byla susijusi su Bulgarijos Respublikos įsipareigojimų neįvykdymu pagal 2014 m. spalio 22 d. Europos Parlamento ir Tarybos reglamento (ES) Nr.
1143/2014 (1) dėl invazinių svetimų rūšių introdukcijos ir plitimo prevencijos ir valdymo (toliau – Reglamentas) 13 straipsnio 2 ir 5 dalis ir 14 straipsnio 1 ir 2 dalis.
Pagal Reglamento 14 straipsnio 1 dalį Bulgarijos Respublika iki 2018 m. sausio 13 d. privalėjo įdiegti Sąjungai susirūpinimą keliančių invazinių svetimų rūšių priežiūros sistemą arba ją įtraukti į jau esamą sistemą, pagal kurią būtų kaupiami ir registruojami invazinių svetimų rūšių atsiradimo aplinkoje duomenys, renkami atliekant tyrimus, vykdant stebėseną ar kitas procedūras, siekiant užkirsti kelią invazinių svetimų rūšių plitimui į Sąjungą ar Sąjungoje.
Priežiūros sistema turi atitikti reglamento 14 straipsnio 2 dalies reikalavimus.
Pagal reglamento 13 straipsnio 2 ir 5 dalis Bulgarijos Respublika iki 2019 m. liepos 13 d. privalėjo parengti ir įgyvendinti vieną bendrą veiksmų planą arba kelis veiksmų planus ir jį (juos) nedelsdama pateikti Komisijai.
Bulgarijos Respublika neįvykdė pirma nurodytų įsipareigojimų.
Reikalavimai Ieškovė prašo: 1. pripažinti, kad neįdiegusi Sąjungai susirūpinimą keliančių invazinių svetimų rūšių priežiūros sistemos (arba jos neįtraukusi į jau esamą sistemą), pagal kurią būtų kaupiami ir registruojami visi reglamento 14 straipsnio 2 dalyje nurodyti duomenys, Bulgarijos Respublika neįvykdė įsipareigojimų pagal reglamento 14 straipsnio 1 ir 2 dalis; 2. pripažinti, kad neparengusi ir neįgyvendinusi vieno bendro veiksmų plano arba kelių veiksmų planų ir nedelsdama nepateikusi jo (jų) Komisijai, Bulgarijos Respublika neįvykdė įsipareigojimų pagal reglamento 13 straipsnio 2 ir 5 dalis;